section_heading: Djelovanje
paragraph_text: Nakon višemjesečnog snimanja i dugotrajnog najavljivanja, Bolesna braća su početkom srpnja 2000. objavili svoj samostalni debitirajući album Lovci na šubare. Prva pjesma s albuma bila je svima dobro znana i vrlo popularna duhovita zezalica "Čiča miča" koja je još početkom godine velikom brzinom osvojila eter. Druga pjesma koja je također postala veliki ljetni hit su "Lovačke priče". Krajem kolovoza snima se i spot za ovu pjesmu i to u režiji Gorana Kulenovića koji je režirao i otkačeni prvi spot "Čiča miča".